**Πρόταση παράστασης θεάτρου σκιών (καραγκιόζης)**

19/9/2022

Γεια σας

Το **Θέατρο Σκιών Θεοδόση Βογιατζή** 22 ολόκληρα χρόνια υπηρετεί την τέχνη και τον πολιτισμό. Για τη σχολική περίοδο 2022-2023 σας προτείνει ένα από τα παρακάτω έργα: **«ΟΧΙ – ΤΟ ΕΠΟΣ ΤΟΥ 40», «Ο Καραγκιόζης Τραγουδιστής», «Ο Καραγκιόζης Γραμματικός», «Ο Καραγκιόζης Φούρναρης», «Ο Μ. Αλέξανδρος και το καταραμένο φίδι»,** και το «**Θησέας και Μινώταυρος**», το οποίο είναι μια διασκευή από το έργο μου «το όνειρο του Καραγκιόζη και ο μίτος της Αριάδνης», βασισμένο στην Ελληνική μυθολογία. Α΄ βραβείο καλύτερης παράστασης στο Φεστιβάλ Πάτρας το 2008.

****

**«ΟΧΙ – το έπος του 40».** Είναι ένα έργο μου, που τον Οκτώβριο του 2018 και 2019, παρουσιάστηκε με μεγάλη επιτυχία σε πολλά σχολεία της Βόρειας Ελλάδας. Βασίζεται στις ιστορικές καταγραφές και τις αφηγήσεις ηρώων που πολέμησαν στα Ελληνοαλβανικά σύνορα. Ένα έργο ύμνος σ αυτούς που πολέμησαν το 1940-41 στα παγωμένα βουνά της Αλβανίας.

Είναι έργα σωστά δομημένα, ευκολοχώνευτα για τα παιδιά, με δράση και πολύ γέλιο. Σας προτείνω λοιπόν ένα από αυτά τα έργα για την ψυχαγωγία και διασκέδαση των παιδιών του σχολείου σας. Η παράσταση θα δοθεί στο σχολείο σε οποιαδήποτε στιγμή επιθυμείτε*. Πριν την παράσταση θα γίνει αναφορά στην ιστορία του Θεάτρου Σκιών και του Καραγκιόζη. Τα παιδιά μετά την παράσταση θα δουν τις φιγούρες και θα συζητήσουν μαζί μου. Θα έχουν έτσι την ευκαιρία να γνωρίσουν περισσότερο το Ελληνικό Θέατρο Σκιών, πέρα από την εμπειρία της παράστασης.* Επίσης αν κάποιο τμήμα του σχολείου σας ασχολείται με το θέμα του Ελληνικού Θεάτρου Σκιών, είμαι στη διάθεσή σας για μια διδακτική ώρα πριν ή μετά την παράσταση, να μπω στην αίθουσα και να συζητήσω μαζί τους (δώρο στα παιδιά μας). Στο <http://karagiozisvogiatzis.blogspot.gr/> θα βρείτε περισσότερες πληροφορίες για τη δουλειά μου. Επίσης θα μπορείτε να κατεβάσετε από την ενότητα ΑΦΙΣΕΣ ΠΑΡΑΣΤΑΣΕΩΝ ΓΙΑ ΣΧΟΛΕΙΑ ΚΑΙ ΣΥΛΛΟΓΟΥΣ, όποια αφίσα θέλετε από τα παραπάνω έργα και να την προσαρμόσετε σύμφωνα με τις ανάγκες σας.

Επικοινωνία: [skinitexnisteo@yahoo.gr](mailto:skinitexnisteo@yahoo.gr) Τηλέφωνο 6942518091

Με εκτίμηση

Θεοδόσης Αλ. Βογιατζής

Σκιοπαίχτης-Ηθοποιός-Σκηνοθέτης